rejauldu/bengali-wikipedia huggingface dataset:
আবদুল্লাহ ইবনে হাসান () হাসান ইবনে আলীর পুত্র ছিলেন। তিনি তার চাচা (হোসাইন ইবনে আলী) এর সাথে কারবালায় যান এবং শেষ পর্যন্ত কারবালার যুদ্ধে নিহত হন। জিয়ারাত নাহিয়া মুকাদ্দাসে তাঁর নাম উল্লেখ রয়েছে।Abdullah ibn Hasan, The young great man article.tebyan.net Retrieved 6 May 2018َAbdullah ibn Hasan (peace be upon him), the small magnanimous man ziaossalehin.ir Retrieved 6 May 2018Abdullah ibn Hassan (ibn Abi Talib)  2noor.com retrieved 6 May 2018   শিয়া মতানুসারে  শিয়া ধর্মবিশ্বাস অনুযায়ী, আবদুল্লাহ ইবনে আল-হাসান যখন কারবালার যুদ্ধে নিহত হন, তখন তার বয়স ছিল মাত্র ১১ বছর। হুসেন ইবনে আলীর জীবনের শেষ মুহুর্তে আবদুল্লাহ তাঁবু থেকে ছুটে এলে বাহর ইবনে কাব তাকে আঘাত করতে যাচ্ছিলেন। সে তার পথে দাঁড়িয়ে চিৎকার করে বলল, "ওহে, দুর্নীতিবাজ মহিলার ছেলে! তুমি কি আমার চাচাকে আঘাত করবে?"। আবদুল্লাহ হুসেনকে তরবারির আঘাত থেকে রক্ষা করেন, এতে তার হাত কেটে যায় এবং ঝুলতে থাকে। আবদুল্লাহ ‘ও চাচা’ বলে চিৎকার করলেন। হোসাইন তার ভাগ্নেকে ধরে তার বুকে টেনে নিয়ে বললেন, "ওরে, আমার ভাইয়ের ছেলে! তুমি যা কষ্ট পেয়েছ তা ধৈর্য্য সহ্য কর এবং ভাল মনে কর, কারণ আল্লাহ তোমাকে তোমার পূণ্যবান পূর্বপুরুষদের সাথে দেখা করবেন।" এ সময় হারমালা ইবনে কাহিল আবদুল্লাহর দিকে একটি তীর নিক্ষেপ করেন এবং তাকে তার চাচার কোলে মেরে ফেলেন।   তথ্যসূত্র   বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:হাসানীয় বিষয়শ্রেণী:৬৮০-এ মৃত্যু বিষয়শ্রেণী:মুহাম্মাদের পরিবার
এডভোকেট আব্দুর রইছ (১ মে ১৯৩১ - ১৮ ডিসেম্বর ১৯৮৮) হলেন বাংলাদেশের একজন প্রখ্যাত রাজনীতিবিদ ও পূর্ব পাকিস্তান প্রাদেশিক পরিষদ ও জাতীয় সংসদ সদস্য। ১৯৭৩ সালের তিনি ১ম জাতীয় সংসদ নির্বাচনে সাবেক সিলেট-৩ (বর্তমানঃ সুনামগঞ্জ-৩) আসন থেকে সংসদ সদস্য নির্বাচিত হন।    জন্ম ও পারিবারিক পরিচিতি  আব্দুর রইছ ১৯৩১ সালের ১ মে তৎকালীন ব্রিটিশ ভারতের বেঙ্গল প্রেসিডেন্সির সুনামগঞ্জ মহুকুমার জগন্নাথপুরের পাটলী ইউনিয়নের বনগাঁও গ্রামে জন্মগ্রহণ করেন। রফিকা রইছ চৌধুরীর সাথে তিনি বিবাহবন্ধনে আবদ্ধ হন। তাদের সন্তান হলেন সুনামগঞ্জের ১ম জেলা পরিষদ প্রশাসক ব্যারিষ্টার এম. এনামুল কবির ইমন। তার স্ত্রী ছিলেন সুনামগঞ্জ জেলা মহিলা আওয়ামী লীগের আমৃত্যু সভানেত্রী।   কর্ম ও রাজনৈতিক জীবন  তিনি বাংলাদেশের সংবিধান রচনায় গুরত্বপূর্ন ভূমিকা পালন করেন। ১৯৮৭ সালে জেলা বারের সভাপতির দায়িত্ব পালন করেন।  আব্দুর রইছ রাজনীতিতে গণতন্ত্র ও এলডি এফ এর সাথে ছিলেন। তিনি ১৯৬৯ সালে আওয়ামীলীগে যোগদান করেন। ১৯৭০ সালে প্রাদেশিক পরিষদের সদস্য নির্বাচিত হন। ১৯৭৩ সালের ৭ মার্চ অনুষ্ঠিত ১ম জাতীয় সংসদ নির্বাচনে আওয়ামী লীগের মনোনয়নে তৎকালীন সিলেট-৩ (বর্তমানঃ সুনামগঞ্জ-৩) আসন থেকে এমপি নির্বাচিত হন। ১৯৭৩ থেকে ১৯৮৮ সাল পর্যন্ত ছিলেন সুনামগঞ্জ জেলা আওয়ামী লীগের আমৃত্যু সভাপতি। এর আগে সুনামগঞ্জ জেলা আওয়ামী লীগের সাধারণ সম্পাদকের দ্বায়িত্ব পালন করেন তিনি।   স্বাধিকার আন্দোলন ও মুক্তিযুদ্ধে অবদান  তিনি স্বাধীনতা সংগ্রামে সক্রিয়ভাবে অংশগ্রহণ করেন।তিনি মুক্তিযুদ্ধকালীন সময়ে সুনামগঞ্জ এ সর্বদলীয় সংগ্রাম কমিটির সদস্য সচিবের দায়িত্ব পালন করেন।   মুত্যু  ১৮ ডিসেম্বর ১৯৮৮সালে মৃত্যু বরণ করেন।   আরও দেখুন   ১ম জাতীয় সংসদ নির্বাচন - ১৯৭৩  বাংলাদেশের ১ম জাতীয় সংসদের সদস্যদের তালিকা।   তথ্যসূত্র    বহিঃসংযোগ   ১ম জাতীয় সংসদ সদস্য তালিকা (বাংলা) - বাংলাদেশ জাতীয় সংসদ সচিবালয় কর্তৃক প্রকাশিত ১ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৩১-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:সুনামগঞ্জ জেলার রাজনীতিবিদ বিষয়শ্রেণী:বাংলাদেশী মুসলিম বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পাকিস্তান জাতীয় পরিষদের সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:সুনামগঞ্জ জেলার আইনজীবী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
থাম্ব|মিজোরামে সাইহা সাইহা () ভারতের মিজোরাম রাজ্যের সাইহা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ৭২৯ মিটার (২৩৯১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সাইহা শহরের জনসংখ্যা হল ১৯,৭৩১ জন। এর মধ্যে পুরুষ ৫২%, এবং নারী ৪৮%।  এখানে সাক্ষরতার হার ৭৯%, । পুরুষদের মধ্যে সাক্ষরতার হার ৮০%, এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে সাইহা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মিজোরামের শহর
লগ্নজিতা চক্রবর্তী (জন্ম: ৩০ মার্চ ১৯৯১) ভারতের পশ্চিমবঙ্গ রাজ্যের কলকাতা শহরের একটি বাঙালি পরিবারে জন্মগ্রহণ করেন। তিনি একজন ভারতীয় নেপথ্য গায়িকা। তার পিতা শুভঙ্কর চক্রবর্ত্তী ও মাতা সংযুুুক্তা চট্টোপাধ্যায় চক্রবর্ত্তী। স্বামী -সাত্বকি সাহা   লগ্নজিতার মামাবাড়ি বাঁকুড়ার সোনামুখী-র মনোহরতলার খ্যাতনামা চট্টোপাধ্যায় পরিবারে। প্রবাদপ্রতিম গায়িকা কণিকা বন্দ্যোপাধ্যায় তার আত্মীয়।  লগ্নজিতা চক্রবর্তী একজন তরুণী বাঙালি প্লেব্যাক সঙ্গীতশিল্পী। চলচ্চিত্র চতুষ্কোণ-এর ‘‘বসন্ত এসে গেছে’’(মহিলা সংস্করণ) নামে একটি গানের মধ্য দিয়ে তিনি খ্যাতি অর্জন করেন।তিনি কলকাতা শহরে কলকাতা পাঠ ভবন, পরে সেন্ট জেভিয়ের্স কলেজ-এর ছাত্রী ছিলেন।  অভিনয় যদি বলো হ্যাঁ নামক একটি বাংলা চলচ্চিত্রে তিনি অভিনয় করেন, সহ-তারকা শ্রীনন্দা শঙ্কর-এর সঙ্গে। এই চলচ্চিত্রের অন্যান্য সদস্যরা হলেন- মীর, অনির্বাণ ভট্টাচার্য, সায়ান ও পৌলোমী বসু।  সঙ্গীত  গান  বছর  চলচ্চিত্র  সুরকার  তথ্যবসন্ত এসে গেছে (মহিলা সংস্করণ)  ২০১৪  চতুষ্কোণ  অনুপম রায় সখী রঙ্গ কত বলও  ২০১৫  রাজকাহিনী   ইন্দ্রদ্বীপ দাসগুপ্ত  এই ভাবে গল্প হোক ২০১৬  বিবাহ ডায়েরি   সভ্য গুপ্ত  প্রজাপতি বিস্কুট শিরোনাম গানhttps://www.youtube.com/watch?v=eN1E5OrtIwI ২০১৭  প্রজাপতি বিস্কুট   অনিন্দ্য চট্টোপাধ্যায়    যাক চুলোয় যাকhttps://www.telegraphindia.com/entertainment/taam-michael-lives-it-up-with-music-and-mirth-183894 ২০১৭ মাইকেল   ইন্দ্রজিৎ দে নূর জাহান শিরোনাম গান ২০১৮  নূর জাহান  Savy হৃয়য়ের রঙhttps://www.youtube.com/watch?v=76QOT-1ryKI ২০১৮ ঘারে ও বাইরে   অনুপম রায়   চলচ্চিত্র  বছর চলচ্চিত্র চরিত্রের নাম তথ্য ২০১৪জোদি বলো হ্যাঁহোইমো  বিজ্ঞাপন সম্প্রতি তিনি বাংলা সাহিত্যের সহকারী বাঙালি গায়ক সোমালতা আচার্য চৌধুরীর প্রিন্টে একটি বিজ্ঞাপন দেখেন। বিজ্ঞাপনটি হল রঙশোর শাড়ি, ওয়েব উপস্থিতি সহ একটি বুটিকি শৈলী দোকান।  তথ্যসূত্র   বহিঃসংযোগ  http://www.saavn.com/s/artist/lagnajita-chakraborty-albums/do8MvVDfpXc_  https://web.archive.org/web/20170702233758/http://gaana.com/artist/lagnajita-chakrborty  বিষয়শ্রেণী:জীবিত ব্যক্তি বিষয়শ্রেণী:কলকাতার অভিনেত্রী বিষয়শ্রেণী:বাঙালি সঙ্গীতশিল্পী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় গায়িকা বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:ভারতীয় নেপথ্য গায়িকা বিষয়শ্রেণী:কলকাতার সঙ্গীতশিল্পী বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা
২০২২ টি২০আই প্রশান্ত মহাসাগরীয় কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের অক্টোবর মাসে ভানুয়াতুতে অনুষ্ঠিত হয়। টুর্নামেন্টে স্বাগতিক ভানুয়াতুর সঙ্গে অংশগ্রহণ করে পাপুয়া নিউ গিনি, ফিজি ও সামোয়া। টুর্নামেন্টে নিজেদের প্রথম পাঁচ ম্যাচে জয়ী হয়ে চ্যাম্পিয়ন হয় পাপুয়া নিউ গিনি।  দলীয় সদস্য  কাইয়া আরুয়া (অধি.)  তানিয়া রুমা (সহ-অধি.)  ইসাবেল তোউয়া  কেভাউ ফ্র্যাংক  গেউয়া তোম (উই.)  নাওআনি ভারে  পাউকে সিয়াকা  ব্রেন্ডা তাউ (উই.)  ভিকি আরাআ  মাইরি তোম  মেলানি আনি  রাভিনা ওয়া  সিবোনা জিমি  হলান দোরিগা  হেনাও টমাস রুজি কাইওয়াই (অধি.)  ইলিসাপেজি ওয়াগাভাকাতোগা (সহ-অধি.) (উই.)  অলিভিয়া সেকিলেকুতু  আতেজা কাইনোজো  আনা গোনেরারা  এলিজাবেথ রোকোরো  কারালাইনি ভাকুরুইভালু  কিয়েরা আমোয়ে  তালেই জোলাচি  ভোলাউ মাতাকি  মায়েআভ্‌হানিসি এরাসিতো (উই.)  মেলাইয়া বিউ  লাগাকালি লোমানি  সুলিয়া ভুনি সেলিনা সোলমান (অধি.)  আলভিনা চিলিয়া  তেরেসা মানসালে  নাসিমানা নাভাইকা  নেটি চিলিয়া  ভালেন্তা লাংইয়াতু  ভিকি মানসালে  মেইলিজ কার্লট (উই.)  রুথ কালতোংগা  রেইলিন ওভা  র‍্যাচেল অ্যান্ড্রু  লিজিং এনোখ  লেইমারা তাস্তুকি  লেইসাউ জেকব কোলোতিতা নোনু (অধি.)  লাগি তেলেআ (সহ-অধি.)  আইলাওয়া আওইনা  আরিওতা কুপিতো  এলেনি ভাআয়েতাসি  কালালা তানুভাসা (উই.)  জ্যাসিন্তা সানেলে  তাআলিলি ইওসেফো  তাওফি লাফাই  তুআওলোয়া সেমাউ  ফ্লোরেন্স আগাইমালো  ভানেসি তালালেলেই  লেওফাও আপোলিনাসিও  সারিনা মোয়ে  পয়েন্ট তালিকা   চ্যাম্পিয়ন  সূচি  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
থাম্ব|বাম|স্ত্রী এশীয় কোকিল, কার্জন হল, ঢাকা বিশ্ববিদ্যালয়, বাংলাদেশ। থাম্ব|বাম|Eudynamys scolopaceus + Corvus splendens এশীয় কোকিল (বৈজ্ঞানিক নাম: Eudynamys scolopaceus), (সাধারনত কোকিল বা কুলি নামে পরিচিত) Cuculidae (কুকুলিডি) গোত্র বা পরিবারের অন্তর্গত Eudynamys (ইউডিনামিস) গণের অন্তর্গত এক প্রজাতির বড় আকারের বাসা পরজীবী পাখি। এশীয় কোকিলের বৈজ্ঞানিক নামের অর্থ বলবান বনচ্যাগা (গ্রিক: eudynamos = বলবান, scolopax = বনচ্যাগা, aceus = সদৃশ)।  বিস্তৃতি  পাখিটি বাংলাদেশ, ভারত ছাড়াও দক্ষিণ এশিয়া ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯৭ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।   আরও দেখুন   ডাহুক  ধলাটুপি পানগির্দি   তথ্যসূত্র   বিষয়শ্রেণী:ইউডিনামিস বিষয়শ্রেণী:বাসা পরজীবী পাখি বিষয়শ্রেণী:এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:মিয়ানমারের পাখি বিষয়শ্রেণী:শ্রীলঙ্কার পাখি বিষয়শ্রেণী:পাকিস্তানের পাখি বিষয়শ্রেণী:ভুটানের পাখি বিষয়শ্রেণী:ব্রুনাইয়ের পাখি বিষয়শ্রেণী:কম্বোডিয়ার পাখি বিষয়শ্রেণী:চীনের পাখি বিষয়শ্রেণী:ইন্দোনেশিয়ার পাখি বিষয়শ্রেণী:লাওসের পাখি বিষয়শ্রেণী:মালদ্বীপের পাখি বিষয়শ্রেণী:মালয়েশিয়ার পাখি বিষয়শ্রেণী:ওমানের পাখি বিষয়শ্রেণী:ফিলিপাইনের পাখি বিষয়শ্রেণী:সিঙ্গাপুরের পাখি বিষয়শ্রেণী:থাইল্যান্ডের পাখি বিষয়শ্রেণী:ভিয়েতনামের পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:ঝাড়খণ্ডের প্রতীক বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
পুণে–অজনি হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রের পুণে জংশন রেলওয়ে স্টেশন এবং ঐ রাজ্যেরই নাগপুরের নিকট অবস্থিত অজনি রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২১৩৯ / ২২১৪০ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্রের মধ্যে চলাচল করে। ট্রেনটি পুণে–নাগপুর হামসফর এক্সপ্রেস-এর সাথে রেক ভাগাভাগি করে।   কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।   পরিষেবা  ২২১৩৯ নং পুণে–অজনি হামসফর এক্সপ্রেস ৫৮ কিমি প্রতি ঘন্টা বেগে পুণে জংশন থেকে যাত্রা শুরু করে ১৫ ঘন্টা ১৫ মিনিটে ৮৮৭ কিমি এবং ২২১৪০ নং ট্রেনটি ৫৬ কিমি প্রতি ঘন্টা বেগে অজনি থেকে যাত্রা করে ১৫ ঘন্টা ৫৫ মিনিটে ঐ দূরত্ব অতিক্রম করে।   লোকো লিংক  এই ট্রেনটি অজনি ইলেকট্রিক লোকো শেড ডব্লিউএপি-৭ লোকোমোটিভ দ্বারা পুণে থেকে অজনি পর্যন্ত যায়।  সময় সারণী  ট্রেন নাম্বার  স্টেশন কোড  যাত্রারম্ভ স্টেশন  যাত্রারম্ভের সময়  যাত্রারম্ভের দিন  যাত্রাসমাপ্তি স্টেশন  যাত্রাসমাপ্তির সময়  যাত্রাসমাপ্তির দিন ২২১৩৯  পিইউএনই  পুণে ২২:০০ পিএম  শনিবার  অজনি  ১৩:১৫ পিএম  রবিবার  ২২১৪০  এজেএনআই  অজনি  ১৯:৫০ পিএম রবিবার  পুণে  ১১:৪৫ এএম   সোমবার    পথ ও যাত্রাবিরতি                     টীকা  তথ্যসূত্র  বিষয়শ্রেণী:২০১৯-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:মহারাষ্ট্রের রেল পরিবহন বিষয়শ্রেণী:নাগপুরে পরিবহন
ব্রাজিলে নারীবাদ উনিশ শতকের দিকে উদ্ভুত হয়। ব্রাজিলের সাম্রাজ্যের সময়, কিছু আইনবিদ স্বামীর সম্মতি সহ বা ছাড়াই নারীদের ভোটাধিকারকে বৈধ করার চেষ্টা করেছিলেন। পরবর্তীতে, ১৮৯১ সালের প্রজাতন্ত্রী সংবিধান নারীদের ভোটদান থেকে বাদ দেয়নি, কারণ তাদের অধিকার থাকতে পারে এমন ব্যক্তি হিসাবে বিবেচনা করা হয়নি। এটি কিছু নারীকে ভোটারদের মধ্যে তাদের অন্তর্ভুক্ত করার জন্য সফলতা ছাড়াই অনুরোধ করেছিল। ১৮৯১ সালের সংবিধানে প্রাথমিকভাবে একটি ধারা ছিল যা নারীদর ভোট দেওয়ার অধিকার দিয়েছিল, কিন্তু এটি এর শেষ সংস্করণে বিলুপ্ত করা হয়েছিল কারণ এই ধারণাটি ছিল যে রাজনীতি নারীদের জন্য একটি সম্মানজনক কার্যকলাপ নয়।  এই সময়ের কিছু ঐতিহাসিক মুহূর্ত নারীদের সংগ্রামের অগ্রগতিতে গুরুত্বপূর্ণ ছিল, যেমন ১৯১৭ সালের ধর্মঘট, ১৯২২ সালে ব্রাজিলের কমিউনিস্ট পার্টির উত্থান ও একই বছরে সাও পাওলোতে আধুনিক শিল্প সপ্তাহ। ১৯১৯ সালে, বার্থা লুটজ, যাকে নিসিয়া ফ্লোরেস্তার সাথে ব্রাজিলের নারীবাদী আন্দোলনের পথপ্রদর্শক হিসাবে বিবেচনা করা হয়, তিনি ব্রাজিলিয়ান ফেডারেশন ফর উইমেনস প্রগ্রেস প্রতিষ্ঠা করেন, যা ভোটাধিকার ও স্বামীর অনুমোদন ছাড়াই কাজ করার অধিকারের জন্য লড়াই করেছিল।  রিও গ্র্যান্ডে ডো নর্তে ও মিনাস গেরাইস নারী ভোটকে বৈধ করার ক্ষেত্রে অগ্রগামী রাজ্য ছিল  প্রথম নিবন্ধিত নারী নির্বাচক ছিলেন সেলিনা গুইমারেস ভিয়ানা। সেলিনা ১৯২৭ সালে রিও গ্রান্ডে ডো নর্তে এর নির্বাচনী আইনের ১৭ অনুচ্ছেদ যা বলে আহ্বান করেন: রিও গ্র্যান্ডে ডো নর্তে সমস্ত নাগরিক যারা আইন দ্বারা নির্ধারিত শর্ত পূরণ করে তারা ভোট দিতে পারবে এবং লিঙ্গ ভেদ ছাড়াই ভোট দিতে সক্ষম হবে। ২৫ নভেম্বর ১৯২৭-এ, তিনি ভোটারদের মধ্যে অন্তর্ভুক্ত হওয়ার জন্য অনুরোধ করেন, একটি অনুরোধ যা বিচারক ইসরায়েল ফেরেরা নুনেস অনুমোদন করেছিল।  ব্রাজিলের নারীবাদী আন্দোলন মার্কিন যুক্তরাষ্ট্র ও ইউরোপের নারীবাদী আন্দোলন দ্বারা ব্যাপকভাবে প্রভাবিত হয়েছিল। তথ্যসূত্র  বিষয়শ্রেণী:দেশ অনুযায়ী নারীবাদ
বাংলাদেশ মহিলা পরিষদ (বিএমপি, বাংলাদেশ মহিলা পরিষদ) একটি নারী মানবাধিকার সংগঠন। এটি ৪ এপ্রিল ১৯৭০ সালে প্রতিষ্ঠিত হয়। স্বাধীনতা যুদ্ধের পর, বাংলাদেশ মহিলা পরিষদ ১৯৭৬ সালে স্বাধীন বাংলাদেশে সমাজ আইনের অধীনে নিবন্ধিত হয়। এটি নরওয়ে দ্বারা সমর্থিত। বাংলাদেশ মহিলা পরিষদ বাংলাদেশের সবচেয়ে প্রাচীন নারী সংগঠন, যেটি বাংলাদেশের স্বাধীনতা লাভের পূর্বে "পূর্ব পাকিস্তান মহিলা পরিষদ" নামে ঢাকায় প্রতিষ্ঠিত হয়। প্রয়াত কবি বেগম সুফিয়া কামালের উদ্যোগে এটি প্রতিষ্ঠিত হয়।   প্রতিষ্ঠার ইতিহাস  ১৯৭০ সালের ৪ এপ্রিল বেগম সুফিয়া কামালের উদ্যোগে এটি প্রতিষ্ঠিত হয়। মহিলা পরিষদের প্রথম সভাপতি ছিলেন সুফিয়া কামাল এবং প্রথম সাধারণ সম্পাদক ছিলেন মালেকা বেগম। এই সংগঠনটি ১৯৬৯ সালের পূর্ব পাকিস্তান গণঅভ্যুত্থানের সময় তৈরি হয়েছিল, যার ফলে পাকিস্তানের রাষ্ট্রপতি আইয়ুব খান পদত্যাগ করেন এবং এর প্রতিষ্ঠাতারা ১৯৭১ সালে বাংলাদেশের স্বাধীনতা যুদ্ধকে সমর্থন করেছিলেন।  বাংলাদেশের স্বাধীনতার পর, সংগঠনটির নাম পরিবর্তন করে বাংলাদেশ মহিলা পরিষদ রাখা হয়।  বাংলাদেশ মহিলা পরিষদ ১৯৭২ সালে বাংলাদেশ সরকারের কাছে উত্তরাধিকার আইন পরিবর্তন এবং মহিলাদের জন্য সংরক্ষিত আসনের সংখ্যা বৃদ্ধির দাবি জানায়। এটি সংরক্ষিত মহিলা আসনে সরাসরি নির্বাচনের জন্য সরকারের কাছেও অনুরোধ করে। এটি ১৯৭৬ সালে আনুষ্ঠানিক নিবন্ধন লাভ করে এবং জাতিসংঘের অর্থনৈতিক ও সামাজিক কাউন্সিলের সদস্য। ১৯৭৬ থেকে ১৯৭৭ সাল পর্যন্ত, বাংলাদেশ মহিলা পরিষদ বাংলাদেশে যৌতুক প্রথার বিরুদ্ধে স্বাক্ষর সংগ্রহ অভিযান পরিচালনা করে।  ১৯৮৫ সালে, বাংলাদেশ মহিলা পরিষদ রোকেয়া সদন নামে একটি নারী আশ্রয়কেন্দ্র প্রতিষ্ঠা করে। বাংলাদেশ মহিলা পরিষদ রোকেয়া সদনের বাসিন্দাদের দ্বারা তৈরি সৃষ্টি প্রতিষ্ঠা করে। বাংলাদেশ মহিলা পরিষদ পারিবারিক আদালত অধ্যাদেশ, ১৯৮৫ এবং নারী ও শিশু নির্যাতন প্রতিরোধ আইন, ২০০০ এর পক্ষে প্রচারণা চালায়। বাংলাদেশ মহিলা পরিষদের ১৩৪ হাজার নিবন্ধিত সদস্য রয়েছে। এটি নারীর প্রতি বৈষম্য দূরীকরণ কমিটির সাথে কাজ করেছে। এটি কায়রো ঘোষণার লক্ষ্য অর্জনে কাজ করার প্রতিশ্রুতি দিয়েছে।  বাংলাদেশ মহিলা পরিষদের সভাপতি আয়েশা খানম ২০২১ সালের জানুয়ারিতে মারা যান। ২০২১ সালের ফেব্রুয়ারিতে, ডাঃ ফৌজিয়া মোসলেম বাংলাদেশ মহিলা পরিষদের সভাপতি নির্বাচিত হন এবং মালেকা বানু সাধারণ সম্পাদক ছিলেন।   আরও দেখুন   ঐক্যবদ্ধ নারী সমাজ  বাংলাদেশ মহিলা সমিতি   বহিঃসংযোগ   বাংলাপিডিয়ায় 'বাংলাদেশ মহিলা পরিষদ' - ইংরেজি ভার্সন  বিষয়শ্রেণী:বাংলাদেশ ভিত্তিক নারী সংগঠন বিষয়শ্রেণী:১৯৭০-এ প্রতিষ্ঠিত বিষয়শ্রেণী:মানবাধিকার সংগঠন বিষয়শ্রেণী:সংগঠন বিষয়শ্রেণী:নারী অধিকার বিষয়শ্রেণী:বাংলাদেশে নারী অধিকার বিষয়শ্রেণী:নারী অধিকার সংগঠন
রিফাত নবী (জন্ম: ২ জুন ১৯৮৫) একজন বাংলাদেশি সফটওয়্যার প্রকৌশলী। তিনি ২০২৫ সালে মেহদী হাসান খানের অভ্র টিমের অন্যতম সদস্য হিসেবে বিজ্ঞান ও প্রযুক্তি ক্ষেত্রে দলগতভাবে একুশে পদক লাভ করেন।   প্রাথমিক জীবন  রিফাত নবী ২ জুন ১৯৮৫ সালে বাংলাদেশের জয়পুরহাটের শান্তি নগরে জন্মগ্রহণ করেন। মাধ্যমিক পর্যায় রামদেও বাজলা সরকারী উচ্চ বিদ্যালয়, জয়পুরহাট থেকে সম্পূর্ণ করেন। তার পিতার নাম মামুনুর রশিদ।  তিনি ২০০৬-২০১০ ইস্ট ওয়েস্ট বিশ্ববিদ্যালয় থেকে কম্পিউটার বিজ্ঞান ও প্রকৌশলে স্নাতক ডিগ্রি অর্জন করেন। সেখানে তিনি কম্পিউটার প্রোগ্রামিং ক্লাব, এসিএম আইসিপিসি, এবং ম্যাথ অলিম্পিয়াডেও সক্রিয় ছিলেন।   কর্মজীবন  রিফাত নবী অস্ট্রেলিয়ায় অ্যাটলাসিয়ানে প্রিন্সিপাল ইঞ্জিনিয়ার হিসেবে কর্মরত।  তিনি ওমিক্রনল্যাবের একজন মূল অবদানকারী, যা অভ্র কিবোর্ডের মতো বাংলা ভাষার সফটওয়্যার উন্নয়নে কাজ করে।   পুরস্কার ও সম্মাননা  রিফাত নবী ২০২৫ সালে অভ্র কিবোর্ডের জন্য মেহদী হাসান খান, শাবাব মুস্তাফা ও তানবিন ইসলাম সিয়ামের সাথে বিজ্ঞান ও প্রযুক্তি ক্ষেত্রে দলগতভাবে একুশে পদক পান।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০২৫-এ একুশে পদক বিজয়ী বিষয়শ্রেণী:১৯৮৫-এ জন্ম বিষয়শ্রেণী:জয়পুরহাট জেলার ব্যক্তি বিষয়শ্রেণী:সফটওয়্যার প্রকৌশলী বিষয়শ্রেণী:ইস্ট ওয়েস্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:অস্ট্রেলিয়ায় বাংলাদেশি অভিবাসী
লিয়াকত আলী বাংলাদেশের ব্রাহ্মণবাড়িয়া জেলার রাজনীতিবিদ ও ব্রাহ্মণবাড়িয়া-৪ (কসবা-আখাউড়া) আসনের সাবেক সংসদ সদস্য।   প্রাথমিক জীবন  লিয়াকত আলী  ব্রাহ্মণবাড়িয়া জেলার কসবা উপজেলায় জন্মগ্রহণ করেন।   রাজনৈতিক জীবন  লিয়াকত আলী ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে ব্রাহ্মণবাড়িয়া-৪ (কসবা-আখাউড়া) আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য
ভেনেসা হ্যাজেল ওহ্যান্ড (জন্ম ৩০ ডিসেম্বর ১৯৯৯) একজন নিউজিল্যান্ডীয় নারী সাঁতারু। তিনি চীনের হ্যাংচৌতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) মহিলাদের ৫০ মিটার বাটারফ্লাই ইভেন্টে প্রতিদ্বন্দ্বিতা করেছিলেন।   তথ্যসূত্র    বহিঃসংযোগ      বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কমনওয়েলথ গেমস নিউজিল্যান্ডের প্রতিযোগী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:নিউজিল্যান্ডীয় নারী সাঁতারু বিষয়শ্রেণী:নিউজিল্যান্ডীয় মহিলা বাটারফ্লাই সাঁতারু বিষয়শ্রেণী:ম্যাসি বিশ্ববিদ্যালয়ের প্রাক্তন শিক্ষার্থী
thumb|right|কেশরীনাথ ত্রিপাঠী এবং নরেন্দ্র মোদী  কেশরীনাথ ত্রিপাঠী হলেন একজন ভারতীয় রাজনীতিবিদ এবং পশ্চিমবঙ্গ রাজ্যের প্রাক্তন রাজ্যপাল। তিনি ২৪ জুলাই, ২০১৪-এ পশ্চিমবঙ্গের ২০ তম রাজ্যপাল হিসাবে এবং ঐ বছরের ২৭ নভেম্বর বিহারের রাজ্যপাল হিসাবে শপথ পাঠ করেন। ৬ জানুয়ারি, ২০১৫-এ তিনি মেঘালয়ের এবং ৪ এপ্রিল, ২০১৫-এ মিজোরামের রাজ্যপাল হয়েছিলেন।http://timesofindia.indiatimes.com/india/Keshari-Nath-Tripathi-sworn-in-as-Mizoram-governor/articleshow/46806417.cms  তিনি উত্তর প্রদেশ বিধানসভায় তিন বারের স্পীকার এবং পাঁচ বারের বিধায়ক ছিলেন। ১৯৭৭-৭৯ সালে জনতা দলের মন্ত্রীপরিষদের অর্থ ও আয়কর দপ্তরের ক্যাবিনেট মন্ত্রী ছিলেন।  কেশরীনাথ ত্রিপাঠী একজন খ্যাতনামা বিজেপি নেতা। ২৫ নভেম্বর, ১৯৩৪-এ এলাহাবাদ শহরে তার জন্ম।http://indiatoday.intoday.in/story/keshari-nath-tripathi-sworn-in-as-new-bihar-governor/1/403962.html তিনি এলাহাবাদ উচ্চ ন্যায়ালয়-এ সিনিয়র অ্যাডভোকেট হিসাবে জীবন শুরু করেন। একজন লেখক ও কবি হিসেবেও তিনি প্রসিদ্ধ।  তথ্যসূত্র  বহিঃসংযোগ  UP Legislative Assembly Website  |-  |-  বিষয়শ্রেণী:পশ্চিমবঙ্গের রাজ্যপাল বিষয়শ্রেণী:ভারতীয় রাজনীতিবিদ বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২৩-এ মৃত্যু বিষয়শ্রেণী:উত্তরপ্রদেশ বিধানসভার সদস্য বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:উত্তরপ্রদেশের রাজ্য মন্ত্রিপরিষদের মন্ত্রী বিষয়শ্রেণী:মিজোরামের রাজ্যপাল বিষয়শ্রেণী:মেঘালয়ের রাজ্যপাল বিষয়শ্রেণী:এলাহাবাদের রাজনীতিবিদ
মিলনারটন লাইটহাউস, ১৯৬০ সালের ১০ই মার্চে চালু করা হয়, দক্ষিণ আফ্রিকার মিলনারটনের টেবিল বে তীরে অবস্থিত। এর লাল দ্যুতি রবেন দ্বীপ থেকেও দেখা যায়।   আরো দেখুন    দক্ষিণ আফ্রিকার বাতিঘরের তালিকা   তথ্যসূত্র    বহিঃসংযোগ    মিলনারটন লাইট    , বাতিঘর ডিপো  মিলনারটন , দক্ষিণ আফ্রিকার বাতিঘর  Milnerton Lighthouse  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:কেপ টাউনের ভবন ও স্থাপনা বিষয়শ্রেণী:দক্ষিণ আফ্রিকার বাতিঘর বিষয়শ্রেণী:১৯৬০-এ সম্পন্ন বাতিঘর
মতিরাম গজানন রাঙ্গনেকর (এম. জি. রাঙ্গনেকর) (দেবনাগরী: मोतीराम गजानन रांगणेकर) (১০ এপ্রিল ১৯০৭ - ১ ফেব্রুয়ারি ১৯৯৫) ভারতের মহারাষ্ট্রের একজন মারাঠি লেখক ছিলেন। নাট্য রচনার জন্য তিনি সঙ্গীত নাটক আকাদেমি পুরস্কার (১৯৮২) পান।    তথ্যসূত্র   বিষয়শ্রেণী:১৯৯৫-এ মৃত্যু বিষয়শ্রেণী:১৯০৭-এ জন্ম বিষয়শ্রেণী:ভারতীয় পুরুষ নাট্যকার বিষয়শ্রেণী:মারাঠি ভাষার লেখক বিষয়শ্রেণী:মারাঠি সাহিত্য অকাদেমি পুরস্কার প্রাপক বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:২০শ শতাব্দীর ভারতীয় লেখক বিষয়শ্রেণী:সংগীত নাটক অকাদেমি পুরস্কার প্রাপক
ডান|থাম্ব| ওরাল-বি টুথব্রাশ ও ফ্লস ওরাল-বি হল একটি মার্কিন মার্কার মুখের স্বাস্থ্যবিধি পণ্য, যার মধ্যে রয়েছে টুথপেস্ট, টুথব্রাশ, বৈদ্যুতিক টুথব্রাশ এবং মাউথওয়াশ। মার্কাটি ১৯৫০ সালে এবং ক্যালিফোর্নিয়ার রেডউড সিটিতে হাটসন টুথব্রাশ আবিষ্কারের পর থেকে ব্যবসায়িকভাবে চলছে।    ইতিহাস  ডাঃ রবার্ট ডব্লিউ. হুটসন (১৯২০-২০০১), সান জোসে একটি দন্তসম্পর্কিত অনুশীলনের মালিক, ১৯৪০-এর দশকে তিনি একটি টুথব্রাশ নকশা করা শুরু করেন।  ১৯৪৯ সালের মধ্যে, তিনি আবিষ্কার করেছিলেন যে পাতলা, গোলাকার, নাইলন ফিলামেন্টগুলি মাড়িতে মৃদু হবে তবে দাঁত পরিষ্কারের জন্য কার্যকর।  হটসন ১৯৫০ সালে একটি টুথব্রাশ পেটেন্ট করেছিলেন। তার "হটসন টুথব্রাশ" এর জন্য পেটেন্টের জন্য আবেদনটি ১৩ জানুয়ারী, ১৯৫০ এ দাখিল করা হয়েছিল এবং একই বছরের ২৪ অক্টোবর মঞ্জুর করা হয়েছিল। US patent D160604 http://www.google.com/patents/USD160604 . ১৯৫৮ সালে, তাকে একটি "মাউথব্রাশ" এর জন্য একটি ইউটিলিটি পেটেন্ট দেওয়া হয়েছিল যার সূক্ষ্ম, নরম, নাইলন ব্রিসলস এবং ১৯৫০ এর নকশার অনুরূপ চেহারা ছিল। US patent 2845649 http://www.google.com/patents/US2845649  তিনি তার আবেদনে দাবি করেছিলেন যে এই ব্রাশটি দাঁতের এনামেলের জন্য কম ঘর্ষণকারী, মাড়ি ম্যাসাজ করার জন্য ভাল এবং সেই সময়ে উপলব্ধ অন্যান্য ব্রাশগুলির তুলনায় টুথ পাউডার তোলার ক্ষেত্রে আরও কার্যকর, যার মধ্যে মোটা, কোণ-কাটা ব্রিসলস ছিল।  টুথব্রাশগুলো ওয়েনস ব্রাশ কোম্পানি তৈরি করেছিল। অংশীদাররা ব্রাশের $১০,০০০ টি চাহিদা দিয়েছিল এবং প্রথম দুইজন বিক্রয়কর্মী নিয়োগ দিয়েছিল। নতুন ব্রাশের চাহিদা তৈরি করার জন্য, বিক্রয় দল তাদের প্রায় সমস্ত সময় দাঁতের ডাক্তারদের সাথে যোগাযোগ, নমুনা প্রদান এবং প্রসারিত কাজের জন্য উত্সর্গ করেছিল। এই প্রচেষ্টার ফলে চাহিদার সংখ্যা ক্রমাগত বৃদ্ধি পেয়েছে। পরবর্তী সফল পদক্ষেপ ছিল ক্যালিফোর্নিয়া রাজ্যে অনুষ্ঠিত দাঁতের ডাক্তাদের সম্মেলন এবং সম্মেলনে অংশগ্রহণের সিদ্ধান্ত।  তিনি ওরাল-বি ব্র্যান্ড নামও তৈরি করেছিলেন। প্রথম পণ্যটি "ওরাল-বি ৬০" নামে পরিচিত ছিল, কারণ এতে ৬০টি গুচ্ছ ছিল।  অন্যান্য আকারগুলি বিভিন্ন সংখ্যক গুচ্ছ এবং সংশ্লিষ্ট নাম দিয়ে তৈরি করা হয়েছিল।  হাটসন ১৯৬০-এর দশকে তার টুথব্রাশ ব্যবসা বিক্রি করে, এবং তার সান জোসে দন্তসম্পর্কিত অনুশীলন চালিয়ে যান।   ওরাল-বি ১৯৮৪ সালে জিলেট গ্রুপের অংশ হয়ে ওঠে। ব্রাউন, সেই সময়ে জিলেট গ্রুপেরও অংশ, বৈদ্যুতিক টুথব্রাশের জন্য ওরাল-বি মার্কা ব্যবহার করা শুরু করে। ওরাল-বি ২০০৬ সাল থেকে প্রক্টর অ্যান্ড গ্যাম্বল কোম্পানির অংশ।  কোম্পানির একজন প্রতিনিধি জানিয়েছেন যে ওরাল-বি-তে "বি" মানে "ব্রাশ"।   ২০১৩ সালে, কলম্বীয় গায়িকা শাকিরাকে থ্রিডি হোয়াইট সম্পত্তির মার্কার রাষ্ট্রদূত এবং মুখপাত্র হিসেবে বেছে নেওয়া হয়েছিল।    তথ্যসূত্র    বহিঃসংযোগ      oralb.com (1996-12-29)  বিষয়শ্রেণী:টুথপেস্টের মার্কা বিষয়শ্রেণী:প্রক্টর অ্যান্ড গ্যাম্বল মার্কা বিষয়শ্রেণী:২০০৫-এর অধিগ্রহণ ও একত্রীকরণ বিষয়শ্রেণী:১৯৮৪-এর অধিগ্রহণ ও একত্রীকরণ বিষয়শ্রেণী:১৯৫০-এ প্রবর্তিত পণ্য বিষয়শ্রেণী:মুখের স্বাস্থ্যবিধি বিষয়শ্রেণী:অপর্যালোচিত অনুবাদসহ পাতা
শেখ আনার কলি পুতুল বাংলাদেশের ঢাকা জেলার রাজনীতিবিদ যিনি দ্বাদশ জাতীয় সংসদের সংরক্ষিত মহিলা আসনের সংসদ সদস্য। তিনি যুগ্ম সাধারণ সম্পাদক হিসেবে বাংলাদেশ মহিলা আওয়ামী লীগের দায়িত্ব পালন করছেন। তিনি ঢাকার দোহার উপজেলা পরিষদের ভাইস চেয়ারম্যান ছিলেন। তার পিতা শেখ আঙ্কেল আলী মুক্তিযোদ্ধা ও দোহার উপজেলা আওয়ামীলীগের প্রতিষ্ঠাতা সভাপতি ছিলেন। পুতুলের স্বামী আলী আহসান খোকন সিকদার  দোহার উপজেলা আওয়ামীলীগ সাধারণ সম্পাদক ও ভাইস চেয়ারম্যান ছিলেন   তথ্যসূত্র   বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের মহিলা সদস্য